VM i ishockey 2014 (kvinder)

Verdensmesterskabet i ishockey for kvinder 2014 var det 17. VM i ishockey for kvinder og mesterskabet, som blev arrangeret af International Ice Hockey Federation, havde deltagelse 28 hold og blev afviklet i fem niveauopdelte turneringer. Det egentlige verdensmesterskab (tidligere kaldt "A-VM") blev ikke afviklet i 2014, eftersom der ikke spilledes A-VM samme år som olympiske vinterlege afholdtes.

VM-turneringerne blev spillet på forskellige terminer i løbet af foråret 2014:
1. division, gruppe A (6 hold) i Prerov, Tjekkiet i perioden 6. – 12. april 2014.
1. division, gruppe B (6 hold) i Ventspils, Letland i perioden 6. – 12. april 2014.
2. division, gruppe A (6 hold) i Asiago, Italien i perioden 6. – 12. april 2014.
2. division, gruppe B (6 hold) i Reykjavik, Island i perioden 24. – 30. marts 2014.
Kvalifikation til 2. division, gruppe B (4 hold) i Mexico City, Mexico i perioden 19. - 22. marts 2014.

VM 

Det egentlige verdensmesterskab (tidligere kaldt "A-VM") blev ikke afviklet i 2014, eftersom der ikke spilledes A-VM samme år som olympiske vinterlege afholdes. Ishockeyturneringen ved de olympiske vinterlege i Sotji havde ikke status som verdensmesterskab.

1. division 

1. division bestod af to grupper, der hver især var hhv. andet og tredje niveau i VM-hierarkiet.

Gruppe A 

1. divsion gruppe A var andet niveau af VM-hierarkiet. Turneringen havde deltagelse af seks hold, der spillede en enkeltturnering alle-mod-alle, og den blev afviklet i Zimni Stadion i Prerov, Tjekkiet i perioden 6. – 12. april 2014. Værtslandet Tjekkiet vandt turneringen og sikrede sig dermed adgang til kvalifikationskampe mod Japan om oprykning til det egentlige VM i 2015. Holdet, der sluttede på sjettepladsen, Slovakiet, rykkede et niveau ned, dvs. til 1. division gruppe B.

Gruppe B 

1. division gruppe B var tredje niveau i VM-hierarkiet. Turneringen havde deltagelse af seks hold, der spillede en enkeltturnering alle-mod-alle. Vinderen af turneringen, Letland, rykkede et niveau op, dvs. til 1. division gruppe A, i 2015, mens holdet, der sluttede på sjettepladsen, Kasakhstan, rykkede et niveau ned, dvs. til 2. division gruppe A.

Turneringen blev spillet i Ventspils, Letland i perioden 6. – 12. april 2014.

2. division

Gruppe A 

2. division gruppe A var fjerde niveau i VM-hierarkiet. Turneringen havde deltagelse af seks hold, der spillede en enkeltturnering alle-mod-alle. Vinderen af turneringen, Italien, rykkede et niveau op, dvs. til 1. division gruppe B, i 2015, mens holdet, der sluttede på sjettepladsen, Australien, rykkede et niveau ned, dvs. til 2. division gruppe B.

Turneringen blev spillet i PalaOdegar i Asiago, Italien i perioden 6. – 12. april 2014.

Gruppe B 

2. division gruppe B var femte niveau i VM-hierarkiet. Turneringen havde deltagelse af seks hold, der spillede en enkeltturnering alle-mod-alle. Vinderen af turneringen, Kroatien, rykkede et niveau op, dvs. til 2. division gruppe A, i 2015. Turneringen blev spillet i Laugardalur Arena i Reykjavik, Island i perioden 24. – 30. marts 2014.

Kvalifikation til 2. division gruppe B 

I kvalifikationen til 2. division gruppe B spillede fire hold en enkeltturnering alle-mod-alle. Vinderen af turneringen kvalificerede sig til 2. division gruppe B i 2015. Turneringen blev spillet i Mexico City, Mexico i perioden 19. – 22. marts 2014.

Kilder / eksterne henvisninger 
 International Ice Hockey Federation 
 2014 IIHF ICE HOCKEY WOMEN'S WORLD CHAMPIONSHIP

Noter 

Ishockey i 2014
2014 (kvinder)
Ishockey for kvinder